लव (1991 फ़िल्म)

लव 1991 में बनी हिन्दी भाषा की फिल्म है। यह सुरेश कृष्ण द्वारा निर्देशित है। इसमें सलमान ख़ान और रेवती (अपनी पहली हिन्दी फ़िल्म में) मुख्य भूमिकाओं में हैं। यह तेलुगु फिल्म प्रेमा (1989) की रीमेक है। यह मूल फिल्म की सफलता को दोहरा नहीं सकी और इसने औसत कमाई ही की। 

निर्माताओं ने मूल फिल्म के दुखद क्लाइमेक्स को बदलकर एक सुखद अंत वाली फिल्म बनाई। इस फिल्म को रोमांटिक गाने "साथिया तूने क्या किया" के लिए भी याद किया जाता है। इस फिल्म के अधिकार शाहरुख खान की रेड चिलीज़ एंटरटेनमेंट के पास हैं।

कहानी 
अपने पिता की हत्या के लिए पृथ्वी (सलमान ख़ान) नाबालिग अवस्था में जेल में बंद हुआ था। वह किसी भी तरह के अत्याचार को बर्दाश्त नहीं कर पाता है। वह मैगी पिंटो (रेवती) से मिलता है। कुछ संयोगवश मुलाकातों के बाद, वे दोनों प्यार में पड़ जाते हैं। मैगी पृथ्वी को अपने माता-पिता से मिलवाने ले जाती है। लेकिन उसके आपराधिक अतीत के बारे में जानने के बाद वे उसे अस्वीकार कर देते हैं। 

जब मैगी और पृथ्वी जिद करते हैं, तो मैगी की मां स्टेला पिंटो (रीटा भादुड़ी) पुलिस को बुला लेती है और पृथ्वी को जेल में डलवा देती है। गुरूजी (अमज़द ख़ान) पृथ्वी की मदद के लिए आते हैं और उसे जमानत दिलाते हैं। पृथ्वी और मैगी का प्रेम-प्रसंग जारी रहता है, लेकिन स्टेला को पता चल जाता है। वह हस्तक्षेप करती है और गुंडों को पृथ्वी पर हमला करने के लिए भेजती है। उसमें मैगी घायल हो जाती है (मूल फ़िल्म में मैगी की मृत्यु हो जाती है)। 

 मुख्य कलाकार 
 सलमान ख़ान — पृथ्वी
 रेवती — मैगी पिंटो 
 रीटा भादुड़ी — स्टेला पिंटो 
 शफ़ी ईनामदार — जॉन पिंटो 
 अमज़द ख़ान — गुरूजी 
 सुहासिनी मुले — पृथ्वी की माता 
 जगदीश राज — डॉक्टर

संगीत 

सन्दर्भ

 बाहरी कड़ियाँ 


श्रेणी:1991 में बनी हिन्दी फ़िल्म
श्रेणी:आनंद–मिलिंद द्वारा संगीतबद्ध फिल्में